title: 2010/364/EU: Odluka Vijeća od 24. lipnja 2010. o sklapanju Sporazuma između Europske zajednice i Vijeća ministara Republike Albanije o određenim aspektima usluga u zračnom prometu

text:
               11/Sv. 117

               HR

               Službeni list Europske unije

               3

         32010D0364

               L 166/16

               SLUŽBENI LIST EUROPSKE UNIJE

         ODLUKA VIJEĆA
   od 24. lipnja 2010.
   o sklapanju Sporazuma između Europske zajednice i Vijeća ministara Republike Albanije o određenim aspektima usluga u zračnom prometu
   (2010/364/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 100. stavak 2., u vezi s člankom 218. stavkom 6. točkom (a) i člankom 218. stavkom 8. prvim podstavkom,
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               Vijeće je 5. lipnja 2003. ovlastilo Komisiju da otvori pregovore s trećim zemljama o zamjeni određenih odredaba u postojećim bilateralnim sporazumima sporazumom Zajednice.

               (2)

               Komisija je, u ime Zajednice pregovorima dogovorila Sporazum s Republikom Albanijom o određenim aspektima usluga u zračnom prometu (dalje u tekstu „Sporazum”) u skladu s mehanizmima i direktivama iz Priloga Odluci Vijeća o ovlašćivanju Komisije da otvori pregovore s trećim zemljama o zamjeni određenih odredaba u postojećim bilateralnim sporazumima sporazumom Zajednice.

               (3)

               Sporazum je potpisan u ime Zajednice 5. svibnja 2006., podložno njegovom mogućem kasnijem sklapanju, u skladu s Odlukom Vijeća 2006/716/EZ (1).

               (4)

               Nakon stupanja na snagu Ugovora iz Lisabona 1. prosinca 2009., Europska unija bi trebala obavijestiti Republiku Albaniju da je Europska unija zamijenila i naslijedila Europsku zajednicu.

               (5)

               Sporazum bi trebalo odobriti,

         DONIJELO JE OVU ODLUKU:
   Članak 1.
   Sporazum između Europske zajednice i Vijeća ministara Republike Albanije o određenim aspektima usluga u zračnom prometu odobrava se u ime Unije (2).
   Članak 2.
   Predsjednik Vijeća ovlašćuje se imenovati osobu ovlaštenu za slanje obavijesti predviđene u članku 8. stavku 1. Sporazuma i dati sljedeću obavijest:

      „Kao posljedica stupanja na snagu Ugovora iz Lisabona 1. prosinca 2009., Europska unija zamijenila je i naslijedila Europsku zajednicu i od tog datuma ostvaruje sva prava i preuzima sve obveze Europske zajednice. Stoga, upućivanja na ‚Europsku zajednicu’ u tekstu Sporazuma treba, prema potrebi, čitati kao upućivanja na ‚Europsku uniju’.”

      Sastavljeno u Luxembourgu 24. lipnja 2010.

            Za Vijeće

            Predsjednik

         J. BLANCO LÓPEZ

      (1)  SL L 294, 25.10.2006., str. 51.

      (2)  Sporazum između Europske zajednice i Vijeća ministara Republike Albanije o određenim aspektima usluga u zračnom prometu objavljen je u SL L 294, 25.10.2006., str. 52. zajedno s odlukom o potpisivanju.


title: Odluka Vijeća 2013/468/ZVSP od 23. rujna 2013. o izmjeni i produljenju Odluke 2010/565/ZVSP o misiji Europske unije za pružanje savjetovanja i pomoći pri reformi sigurnosnog sektora u Demokratskoj Republici Kongo (EUSEC RD Congo)

text:
               24.9.2013

               HR

               Službeni list Europske unije

               L 252/29

         ODLUKA VIJEĆA 2013/468/ZVSP
   od 23. rujna 2013.
   o izmjeni i produljenju Odluke 2010/565/ZVSP o misiji Europske unije za pružanje savjetovanja i pomoći pri reformi sigurnosnog sektora u Demokratskoj Republici Kongo (EUSEC RD Congo)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28., članak 42. stavak 4. i članak 43. stavak 2.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 21. rujna 2010. donijelo Odluku 2010/565/ZVSP (1), koja je zadnje izmijenjena Odlukom 2012/515/ZVSP (2).

               (2)

               Politički i sigurnosni odbor je 13. srpnja 2012. podržao preporuku da bi se misija EUSEC RD Congo trebala produljiti do 30. rujna 2013., nakon čega slijedi konačna prijelazna faza od dvanaest mjeseci s ciljem predaje njezinih zadaća.

               (3)

               Misiju EUSEC RD Congo trebalo bi stoga produžiti za završnu prijelaznu fazu do 30. rujna 2014.

               (4)

               Misija EUSEC RD Congo provodit će se u kontekstu situacije koja se može pogoršati i spriječiti postizanje ciljeva vanjskog djelovanja Unije kako je određeno u članku 21. Ugovora,

         DONIJELO JE OVU ODLUKU:
   Članak 1.
   Ovime se Odluka 2010/565/ZVSP mijenja kako slijedi:

               1.

               Članak 5. mijenja se kako slijedi:

                           (a)

                           umeće se sljedeći stavak:
                           „1.a   Šef misije predstavnik je Misije. Šef misije može, u okviru svoje cjelokupne nadležnosti, delegirati zadaće u vezi upravljanja osobljem i financijama članovima osoblja Misije.”;

                           (b)

                           stavak 5. briše se.

               2.

               Umeće se sljedeći članak:
               „Članak 8.a
               Pravni aranžmani
               Misija EUSEC RD Congo ima mogućnosti nabavljati usluge i zalihe, sklapati ugovore i sudjelovati u administrativnim aranžmanima, zapošljavati osoblje, posjedovati bankovne račune, stjecati imovinu, raspolagati imovinom i ispunjavati svoje obveze te biti stranka u pravnom postupku, kako je potrebno u cilju provedbe ove Odluke.”

               3.

               Članak 9. zamjenjuje se sljedećim:
               „Članak 9.
               Financijski aranžmani
               1.   Financijski referentni iznos namijenjen pokrivanju rashoda povezanih s Misijom za razdoblje od 1. listopada 2010. do 30. rujna 2011. iznosi 12 600 000 EUR.
               Financijski referentni iznos namijenjen pokrivanju rashoda povezanih s Misijom za razdoblje od 1. listopada 2011. do 30. rujna 2012. iznosi 13 600 000 EUR.
               Financijski referentni iznos namijenjen pokrivanju rashoda povezanih s Misijom za razdoblje od 1. listopada 2012. do 30. rujna 2013. iznosi 11 000 000 EUR.
               Financijski referentni iznos namijenjen pokrivanju rashoda povezanih s Misijom za razdoblje od 1. listopada 2013. do 30. rujna 2014. iznosi 8 455 000 EUR.
               2.   Svim se rashodima upravlja u skladu s postupcima i pravilima koja se primjenjuju na opći proračun Unije. Državljanima trećih država dopušteno je sudjelovanje u javnim natječajima za dodjelu ugovora. Podložno odobrenju Komisije, Misija može s državama članicama, zemljom domaćinom, s trećim državama sudionicama i s drugim međunarodnim činiocima sklopiti tehničke aranžmane u pogledu nabave opreme, usluga i prostora za EUSEC RD Congo.
               3.   Misija EUSEC RD Congo odgovorna je za izvršenje proračuna Misije. U tu svrhu, Misija potpisuje sporazum s Komisijom.
               4.   Misija EUSEC RD Congo odgovorna je za sva potraživanja i obveze koje proizlaze iz provedbe mandata koji počinje 1. listopada 2013., uz izuzetak svih potraživanja koja se odnose na ozbiljnu povredu dužnosti šefa misije za koju on/ona snosi odgovornost.
               5.   Financijski aranžmani poštuju zapovjedni lanac kako je predviđeno člancima 5. i 7. te operativne zahtjeve misije EUSEC RD Congo, uključujući usklađenost opreme i interoperabilnost njezinih timova.
               6.   Rashodi se priznaju od dana stupanja na snagu ove Odluke.”

               4.

               U članku 14., stavak 3. zamjenjuje se sljedećim:
               „3.   Uvjeti zaposlenja te prava i obveze međunarodnog i lokalnog osoblja utvrđuju se u ugovorima koje će sklopiti misija EUSEC RD Congo i dotični član osoblja.”

               5.

               U članku 17., drugi stavak zamjenjuje se sljedećim:
               „Primjenjuje se do 30. rujna 2014.”

         Članak 2.
   Ova Odluka stupa na snagu na dan donošenja.
   Primjenjuje se od 1. listopada 2013.

      Sastavljeno u Bruxellesu 23. rujna 2013.

            Za Vijeće

            Predsjednik

         V. JUKNA

      (1)  Odluka Vijeća 2010/565/ZVSP od 21. rujna 2010. o misiji Europske unije za pružanje savjetovanja i pomoći pri reformi sigurnosnog sektora u Demokratskoj Republici Kongo (EUSEC RD Congo) (SL L 248, 22.9.2010., str. 59.).

      (2)  Odluka Vijeća 2012/515/ZVSP od 24. rujna 2012. o izmjeni i produljenju Odluke 2010/565/ZVSP o misiji Europske unije za pružanje savjeta i pomoći pri reformi sigurnosnog sektora u Demokratskoj Republici Kongu (EUSEC RD Congo) (SL L 257, 25.9.2012., str. 18.).


title: 2013/542/EU, Euratom: Odluka Europskog parlamenta od 17. travnja 2013. o razrješnici za izvršenje proračuna Izvršne agencije za istraživanje za financijsku godinu 2011.

text:
               16.11.2013

               HR

               Službeni list Europske unije

               L 308/8

         ODLUKA EUROPSKOG PARLAMENTA
   od 17. travnja 2013.
   o razrješnici za izvršenje proračuna Izvršne agencije za istraživanje za financijsku godinu 2011.
   (2013/542/EU, Euratom)
   Ovaj će dokument biti objavljen u posebnom izdanju Službenog lista Europske unije na hrvatskom jeziku ako zadovolji potrebne uvjete.


title: 2014/76/EU: Odluka Vijeća od 11. veljače 2014. o imenovanju članova odbora predviđenog u članku 255. Ugovora o funkcioniranju Europske unije

text:
               12.2.2014

               HR

               Službeni list Europske unije

               L 41/18

      ODLUKA VIJEĆA

   od 11. veljače 2014.
   o imenovanju članova odbora predviđenog u članku 255. Ugovora o funkcioniranju Europske unije
   (2014/76/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 255. drugi podstavak,
   uzimajući u obzir Ugovor o osnivanju Europske zajednice za atomsku energiju, a posebno njegov članak 106.a stavak 1.,
   uzimajući u obzir inicijativu predsjednika Suda Europske unije od 25. studenoga 2013.,
   budući da:

               (1)

               Na temelju članka 255. prvog stavka Ugovora o funkcioniranju Europske unije, a prije nego što vlade država članica imenuju kandidate, osniva se odbor zadužen za davanje mišljenja o prikladnosti kandidatâ za obnašanje dužnosti suca i nezavisnog odvjetnika Suda i Općeg suda (u daljnjem tekstu nazvan: „Odbor”).

               (2)

               Odbor se sastoji od sedam osoba izabranih iz redova bivših članova Suda i Općeg suda, članova nacionalnih vrhovnih sudova i priznatih odvjetnika, od kojih jednoga predlaže Europski parlament.

               (3)

               Potrebno bi bilo uzeti u obzir ujednačen sastav Odbora, posebno u odnosu na njegovu zemljopisnu osnovu kao i u odnosu na zastupljenost pravnih sustava država članica.

               (4)

               Stoga bi bilo potrebno imenovati članove Odbora i njegova predsjednika,

         DONIJELO JE OVU ODLUKU:
   Članak 1.
   Članovima Odbora predviđenog člankom 255. Ugovora o funkcioniranju Europske unije imenuju se od 1. ožujka 2014. na razdoblje od četiri godine:

               g. Jean-Marc SAUVÉ, predsjednik

               g. Luigi BERLINGUER

               gđa Pauliine KOSKELO

               Lord MANCE

               g. Péter PACZOLAY

               g. Christiaan TIMMERMANS

               g. Andreas VOSSKUHLE

         Članak 2.
   Ova Odluka stupa na snagu 1. ožujka 2014.

      Sastavljeno u Bruxellesu 11. veljače 2014.

            Za Vijeće

            Predsjednik

         E. VENIZELOS


title: Odluka (EU) 2016/619 Europskog parlamenta i Vijeća od 13. travnja 2016. o mobilizaciji Europskog fonda za prilagodbu globalizaciji (EGF/2016/000 TA 2016 – Tehnička pomoć na inicijativu Komisije)

text:
               21.4.2016

               HR

               Službeni list Europske unije

               L 105/22

         ODLUKA (EU) 2016/619 EUROPSKOG PARLAMENTA I VIJEĆA
   od 13. travnja 2016.
   o mobilizaciji Europskog fonda za prilagodbu globalizaciji (EGF/2016/000 TA 2016 – Tehnička pomoć na inicijativu Komisije)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014. – 2020.) i stavljanju izvan snage Uredbe (EZ) 1927/2006 (1), a posebno njezin članak 11. stavak 2.,
   uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (2), a posebno njegovu točku 13.,
   uzimajući u obzir prijedlog Europske komisije,
   budući da:

               (1)

               Cilj je Europskog fonda za prilagodbu globalizaciji (EGF) pružiti potporu radnicima koji su proglašeni viškom i samozaposlenim osobama koje su prestale obavljati svoje djelatnosti zbog velikih strukturnih promjena u tokovima svjetske trgovine uzrokovanih globalizacijom, zbog nastavka svjetske financijske i gospodarske krize ili zbog nove svjetske financijske i gospodarske krize te im pomoći da se ponovno uključe na tržište rada.

               (2)

               EGF ne smije premašiti najviši godišnji iznos od 150 milijuna EUR (cijene iz 2011.), u skladu s člankom 12. Uredbe Vijeća (EU, Euratom) br. 1311/2013 (3).

               (3)

               Uredbom (EU) br. 1309/2013 određeno je da se svake godine na inicijativu Komisije može za tehničku pomoć upotrijebiti najviše 0,5 % najvišeg godišnjeg iznosa EGF-a.

               (4)

               Stoga bi trebalo mobilizirati EGF kako bi se na inicijativu Komisije osigurao iznos od 380 000 EUR za tehničku pomoć,

         DONIJELI SU OVU ODLUKU:
   Članak 1.
   U okviru općeg proračuna Europske unije za financijsku godinu 2016. mobilizira se Europski fond za prilagodbu globalizaciji i osigurava iznos od 380 000 EUR u odobrenim sredstvima za preuzete obveze i za plaćanja.
   Članak 2.
   Ova Odluka stupa na snagu trećeg dana od dana objave u Službenom listu Europske unije.

      Sastavljeno u Strasbourgu 13. travnja 2016.

            Za Europski parlament

            Predsjednik

         M. SCHULZ

            Za Vijeće

            Predsjednica

         J.A. HENNIS-PLASSCHAERT

      (1)  SL L 347, 20.12.2013., str. 855.

      (2)  SL C 373, 20.12.2013., str. 1.

      (3)  Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. – 2020. (SL L 347, 20.12.2013., str. 884.).


title: 96/354/EZ: Odluka Vijeća od 20. svibnja 1996. o sklapanju Sporazuma o suradnji između Europske zajednice i Kraljevine Nepala

text:
               11/Sv. 113

               HR

               Službeni list Europske unije

               121

         31996D0354

               L 137/14

               SLUŽBENI LIST EUROPSKE UNIJE

         ODLUKA VIJEĆA
   od 20. svibnja 1996.
   o sklapanju Sporazuma o suradnji između Europske zajednice i Kraljevine Nepala
   (96/354/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegove članke 113. i 130.y, u vezi s člankom 228. stavkom 2. prvom rečenicom i stavkom 3. prvim podstavkom,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da prema članku 130.u Ugovora politika Zajednice u području razvojne suradnje potiče održiv gospodarski i društveni razvoj zemalja u razvoju, njihovo nesmetano i postupno uključivanje u svjetsko gospodarstvo i borbu protiv siromaštva u tim zemljama;
   budući da Zajednica za postizanje svojih ciljeva u području vanjskih odnosa treba odobriti Sporazum o suradnji između Europske zajednice i Kraljevine Nepala,
   ODLUČILO JE:
   Članak 1.
   Sporazum o suradnji između Europske zajednice i Kraljevine Nepala odobrava se u ime Zajednice.
   Tekst Sporazuma je priložen ovoj Odluci.
   Članak 2.
   Predsjednik Vijeća u ime Zajednice daje obavijest u skladu s člankom 22. Sporazuma.
   Članak 3.
   Zajednicu predstavlja Komisija uz pomoć predstavnikâ država članica u Zajedničkom odboru uspostavljenom u skladu s člankom 15. Sporazuma.
   Članak 4.
   Ova Odluka objavljuje se u Službenom listu Europskih zajednica.

      Sastavljeno u Bruxellesu 20. svibnja 1996.

            Za Vijeće

            Predsjednik

         P. BERSANI

      (1)  SL C 141, 13.5.1996.


title: 2001/473/EZ: Odluka Vijeća od 4. travnja 2001. o sklapanju Sporazuma u obliku razmjene pisama između Europske zajednice i Republike Čile kojim se uz Okvirni sporazum o suradnji između Europske zajednice i njezinih država članica, s jedne strane, i Republike Čile, s druge strane, dodaje Protokol o uzajamnoj upravnoj pomoći u području carinskih pitanja

text:
               11/Sv. 073

               HR

               Službeni list Europske unije

               78

         32001D0473

               L 167/20

               SLUŽBENI LIST EUROPSKE UNIJE

               04.04.2001.

      ODLUKA VIJEĆA

   od 4. travnja 2001.
   o sklapanju Sporazuma u obliku razmjene pisama između Europske zajednice i Republike Čile kojim se uz Okvirni sporazum o suradnji između Europske zajednice i njezinih država članica, s jedne strane, i Republike Čile, s druge strane, dodaje Protokol o uzajamnoj upravnoj pomoći u području carinskih pitanja
   (2001/473/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133, u vezi s prvom rečenicom članka 300. stavka 2.,
   uzimajući u obzir prijedlog Komisije,
   budući da:

               (1)

               Kako bi se omogućila uzajamna upravna pomoć u području carinskih pitanja između stranaka, kako je utvrđeno u članku 7. stavku 3. Okvirnog sporazuma o suradnji koji vodi do stvaranja političkog i gospodarskog udruživanja između Europske zajednice i njezinih država članica, s jedne strane, i Republike Čile, s druge strane (1), Sporazumu se dodaje Protokol.

               (2)

               Pregovori koji su u tu svrhu održani u Čileu doveli su do sklapanja Sporazuma u obliku razmjene pisama pri čemu je u interesu Zajednice odobriti ga,

         ODLUČILO JE:
   Članak 1.
   Ovime se odobrava sklapanje Sporazuma u obliku razmjene pisama između Europske zajednice i Republike Čile kojim se Okvirnom sporazumu o suradnji dodaje Protokol o uzajamnoj upravnoj pomoći u području carinskih pitanja.
   Tekst Sporazuma u obliku razmjene pisama priložen je ovoj Odluci.
   Članak 2.
   Ovime se ovlašćuje Predsjednik Vijeća da odredi osobe ovlaštene za potpisivanje Sporazuma kako bi se obvezalo Zajednicu (2).
   Članak 3.
   Predsjednik Vijeća, u ime Zajednice, daje obavijest u obliku razmjene pisama, kako je predviđeno Sporazumom.

      Sastavljeno u Luxembourgu 4. travnja 2001.

            Za Vijeće

            Predsjednik

         B. ROSENGREN

      (1)  SL L 42, 16.2.1999., str. 46.

      (2)  Dan stupanja Protokola na snagu objavljuje Glavno tajništvo Vijeća u Službenom listu Europskih zajednica.


title: Odluka Komisije (EU) 2017/145 оd 25. siječnja 2017. o zadržavanju s ograničenjem u Službenom listu Europske unije upućivanja na usklađenu normu EN 14904:2006 „Površine sportskih terena – Površine u zatvorenom prostoru za višenamjensku sportsku uporabu – Specifikacija” u skladu s Uredbom (EU) br. 305/2011 Europskog parlamenta i Vijeća (Tekst značajan za EGP. )

text:
               27.1.2017

               HR

               Službeni list Europske unije

               L 22/62

         ODLUKA KOMISIJE (EU) 2017/145
   оd 25. siječnja 2017.
   o zadržavanju s ograničenjem u Službenom listu Europske unije upućivanja na usklađenu normu EN 14904:2006 „Površine sportskih terena – Površine u zatvorenom prostoru za višenamjensku sportsku uporabu – Specifikacija” u skladu s Uredbom (EU) br. 305/2011 Europskog parlamenta i Vijeća
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 305/2011 Europskog parlamenta i Vijeća od 9. ožujka 2011. o utvrđivanju usklađenih uvjeta za stavljanje na tržište građevnih proizvoda i stavljanju izvan snage Direktive Vijeća 89/106/EEZ (1), a posebno njezin članak 18. stavak 2.,
   budući da:

               (1)

               U skladu s Uredbom (EU) br. 305/2011 usklađene norme predviđene člankom 17. moraju ispunjavati zahtjeve usklađenog sustava određenog u toj Uredbi ili tom Uredbom.

               (2)

               U ožujku 2006. Europski odbor za normizaciju (CEN) donio je usklađenu normu EN 14904:2006 „Površine sportskih terena – Površine u zatvorenom prostoru za višenamjensku sportsku uporabu – Specifikacija”. Upućivanje na tu normu naknadno je objavljeno u Službenom listu Europske unije
                   (2).

               (3)

               Njemačka je 21. kolovoza 2015. pokrenula formalni prigovor na usklađenu normu EN 14904:2006. Formalni prigovor odnosio se na napomenu 1. iz Priloga ZA.1 toj normi s obzirom na metode i kriterije za ocjenjivanje drugih opasnih tvari osim formaldehida i pentaklorofenola (PCP) te je zatraženo povlačenje upućivanja na tu normu iz Službenog lista Europske unije ili ograničenje kojim bi se napomena 1. iz Priloga ZA.1 toj normi isključila iz područja primjene tog upućivanja.

               (4)

               Prema mišljenju Njemačke, ta norma ne sadrži usklađene metode za ocjenjivanje svojstava predmetnih građevnih proizvoda s obzirom na bitne značajke opasnih tvari kada je riječ o opasnim tvarima koje nisu formaldehid ni pentaklorofenol (PCP). Zapravo, u napomeni 1. iz Priloga ZA.1 normi navodi se da se na proizvode koji su obuhvaćeni područjem primjene te norme mogu primjenjivati dodatni zahtjevi u pogledu opasnih tvari, uključujući i nacionalno zakonodavstvo, te da je potrebno pridržavati se svih takvih propisa, ako su primjenjivi. Njemačka je naglasila da se u toj normi jedina konkretna upućivanja na opasne tvari (klauzule 5.5. i 5.6.) odnose na formaldehid i pentaklorofenol (PCP).

               (5)

               Njemačka smatra da taj nedostatak predstavlja kršenje članka 17. stavka 3. Uredbe (EU) br. 305/2011 jer se navedenom normom ne zadovoljava u potpunosti zahtjeve relevantnog ovlaštenja kako je predviđeno člankom 18.

               (6)

               Osim toga, Njemačka je naglasila važnost odgovarajućeg tretmana emisija tih drugih opasnih tvari, posebno hlapljivih organskih spojeva (VOC) u usklađenim standardima, posebno za predmetne proizvode.

               (7)

               Stoga je Njemačka zatražila povlačenje upućivanja na navedenu normu ili ograničenje kojim bi se napomena 1. iz Priloga ZA.1 toj normi isključila iz područja primjene tog upućivanja kako bi države članice mogle uvoditi odredbe na nacionalnoj razini za ocjenjivanje svojstava u pogledu bitnih značajki kad je riječ o ispuštanju drugih opasnih tvari osim formaldehida i pentaklorofenola (PCP).

               (8)

               Pri ocjenjivanju prihvatljivosti iznesenih tvrdnji treba naglasiti da, kad bi se zahtjev Njemačke interpretirao kao odvojeni zahtjev čiji je cilj da se državama članicama dopusti donošenje odredbi nacionalnih zakonodavstava kojima bi se utvrđivali dodatni uvjeti, takav se zahtjev ne bi usredotočavao na sadržaj norme EN 14904:2006 te bi se stoga trebao smatrati neprihvatljivim. Međutim, tekst zahtjeva jasno je usmjeren na ograničavanje područja primjene upućivanja na tu normu, a povezane izjave Njemačke o posljedicama takvog ograničenja trebale bi se smatrati samo dijelom obrazloženja uz formalni prigovor, a ne razmatrati odvojeno.

               (9)

               U skladu s člankom 17. stavkom 3. Uredbe (EU) br. 305/2011, usklađenim se normama jamče metode i kriteriji ocjenjivanja svojstava građevnih proizvoda u vezi s njihovim bitnim značajkama. U skladu s onim što je navela Njemačka, napomena 1. iz Priloga ZA.1 normi EN 14904:2006 samo predstavlja upućivanje na postojeće nacionalne propise. U tom pogledu, EN 14904:2006 nije u skladu sa zahtjevima utvrđenima u članku 17. stavku 3. Uredbe (EU) br. 305/2011.

               (10)

               Nadalje, sudska praksa Suda Europske unije (3) pokazuje da države članice nemaju pravo uvoditi nacionalne propise za ocjenjivanje svojstava u vezi s bitnim značajkama koji su restriktivniji od onih sadržanih u usklađenim normama kad je riječ o stavljanju na tržište ili uporabi građevinskih proizvoda koji su tim normama obuhvaćeni. Sadržaj norme EN 14904:2006 stoga je u suprotnosti i s tim načelima.

               (11)

               Stoga, i s obzirom na činjenicu da se Uredbe primjenjuju izravno, napomena 1. iz Priloga ZA.1 normi EN 14904:2006 ne bi se trebala primjenjivati, neovisno o ishodu ovog postupka formalnog prigovora.

               (12)

               Ipak, budući da sudska praksa Suda Europske unije (4) potvrđuje iscrpnu prirodu usklađenog sustava uspostavljenog Uredbom (EU) br. 305/2011 i u njoj, nevaljanost napomene 1. iz Priloga ZA.1 normi EN 14904:2006 ne podrazumijeva da države članice mogu donijeti nacionalne odredbe za ocjenjivanje svojstava u vezi s bitnim značajkama opasnih tvari u vezi s emisijom drugih opasnih tvari osim formaldehida ili pentaklorfenola (PCP).

               (13)

               Na temelju sadržaja norme EN 14904:2006 i informacija koje je dostavila Njemačka, druge države članice, CEN i industrija te nakon savjetovanja s odborima osnovanima na temelju članka 64. Uredbe (EU) br. 305/2011 i članka 22. Uredbe (EU) br. 1025/2012 Europskog parlamenta i Vijeća (5), treba napomenuti da nema znatnih protivljenja daljnjem objavljivanju upućivanja na tu normu u Službenom listu Europske unije. Isključivanje napomene 1. iz Priloga ZA.1 iz područja primjene upućivanja objavljenog u Službenom listu Europske unije popraćeno je zabrinutošću na temelju tumačenja sudske prakse Suda Europske unije u smislu dopuštanja državama članicama da, ako smatraju da proizvod nije dovoljno siguran, utvrde zahtjeve kojima bi se ograničio slobodni promet takvih proizvoda. Međutim, Sud Europske unije već je naveo da bi takvim tumačenjem postao upitan korisni učinak (effet utile) usklađivanja u ovom području (6).

               (14)

               Navodna nepotpunost predmetne norme stoga se ne bi trebala smatrati dovoljnim razlogom za prihvaćanje prvotnog zahtjeva Njemačke, u kojem je zatraženo potpuno povlačenje upućivanja na normu EN 14904:2006 iz Službenog lista Europske unije. Taj bi zahtjev stoga trebalo odbiti.

               (15)

               Kad je riječ o alternativnom zahtjevu, tj. ograničavanju upućivanja isključivanjem napomene 1. iz Priloga ZA.1 iz njegova područja primjene, najprije bi trebalo naglasiti da se, kao što je već navedeno, bez obzira na ishod ovog postupka formalnog prigovora ta odredba ne primjenjuje. Međutim, zbog jasnoće, potrebno je tu nevaljanu odredbu izričito isključiti iz upućivanja.

               (16)

               Stoga bi trebalo zadržati upućivanje na EN 14904:2006, ali je nužno uvesti ograničenje kojim bi se napomena 1. iz Priloga ZA.1 toj normi isključila iz njezina područja primjene,

         DONIJELA JE OVU ODLUKU:
   Članak 1.
   Upućivanje na usklađenu normu EN 14904:2006 „Površine sportskih terena – Površine u zatvorenom prostoru za višenamjensku sportsku uporabu – Specifikacija” zadržava se s ograničenjem.
   Komisija dodaje sljedeće ograničenje na popis upućivanja na usklađene norme objavljen u Službenom listu Europske unije: „Napomena 1. iz Priloga ZA.1 normi EN 14904:2006 isključuje se iz područja primjene objavljenog upućivanja.”.
   Članak 2.
   Ova Odluka stupa na snagu dvadesetog dana od dana objave u Službenom listu Europske unije.

      Sastavljeno u Bruxellesu 25. siječnja 2017.

            Za Komisiju

            Predsjednik

         Jean-Claude JUNCKER

      (1)  SL L 88, 4.4.2011., str. 5.

      (2)  Komunikacija Komisije u okviru provedbe Direktive Vijeća 89/106/EEZ (SL C 304, 13.12.2006., str. 1.). Najnovija publikacija: Komunikacija Komisije u okviru provedbe Uredbe (EU) br. 305/2011 Europskog parlamenta i Vijeća o utvrđivanju usklađenih uvjeta za stavljanje na tržište građevnih proizvoda i stavljanju izvan snage Direktive Vijeća 89/106/EEZ (SL C 398, 28.10.2016., str. 7.).

      (3)  Vidjeti posebno presudu Europskog suda u predmetu C-100/13 (Komisija protiv Njemačke), točka 55 ff.

      (4)  Vidjeti presudu Europskog suda u predmetu C-100/13 (Komisija protiv Njemačke), točka 62.

      (5)  Uredba (EU) br. 1025/2012 Europskog parlamenta i Vijeća od 25. listopada 2012. o europskoj normizaciji, o izmjeni direktiva Vijeća 89/686/EEZ i 93/15/EEZ i direktiva 94/9/EZ, 94/25/EZ, 95/16/EZ, 97/23/EZ, 98/34/EZ, 2004/22/EZ, 2007/23/EZ, 2009/23/EZ i 2009/105/EZ Europskog parlamenta i Vijeća te o stavljanju izvan snage Odluke Vijeća 87/95/EEZ i Odluke br. 1673/2006/EZ Europskog parlamenta i Vijeća (SL L 316, 14.11.2012., str. 12.).

      (6)  Vidjeti presudu Europskog suda u predmetu C-100/13 (Komisija protiv Njemačke), točka 60.


title: 2007/883/EZ: Odluka Vijeća od 20. prosinca 2007. o izmjeni Odluke 1999/70/EZ o vanjskim revizorima nacionalnih središnjih banaka u pogledu vanjskih revizora Središnje banke Malte

text:
               10/Sv. 003

               HR

               Službeni list Europske unije

               119

         32007D0883

               L 346/20

               SLUŽBENI LIST EUROPSKE UNIJE

               20.12.2007.

      ODLUKA VIJEĆA

   od 20. prosinca 2007.
   o izmjeni Odluke 1999/70/EZ o vanjskim revizorima nacionalnih središnjih banaka u pogledu vanjskih revizora Središnje banke Malte
   (2007/883/EZ)
   VIJEĆE EUROPSKE UNIJE,
   uzimajući u obzir Protokol o Statutu Europskog sustava središnjih banaka i Europske središnje banke priložen Ugovoru o osnivanju Europske zajednice, a posebno njegov članak 27. stavak 1.,
   uzimajući u obzir Preporuku ESB/2007/17 Europske središnje banke od 29. studenoga 2007. Vijeću Europske unije o vanjskim revizorima Središnje banke Malte (1).
   budući da:

               (1)

               Neovisni vanjski revizori koje je preporučilo Upravno vijeće ESB-a i odobrilo Vijeće Europske unije moraju provoditi reviziju financijskih izvještaja Europske središnje banke (ESB) i nacionalnih središnjih banaka u Eurosustavu.

               (2)

               U skladu s člankom 1. Odluke Vijeća 2007/504/EZ od 10. srpnja 2007. u skladu s člankom 122. stavkom 2. Ugovora o prihvaćanju od strane jedinstvene valute na Malti 1. siječnja 2008. (2), Malta ispunjava potrebne uvjete za usvajanje eura, a odstupanje u korist Malte iz članka 4. Akta o pristupanju iz 2003., trebalo bi prestati s učinkom od 1. siječnja 2008.

               (3)

               U skladu s člankom 20. izmijenjenog Zakona o Središnjoj banci Malte, koji stupa na snagu 1. siječnja 2008., revizija godišnjih financijskih izvještaja Središnje banke Malte provodi se u skladu s člankom 27. Statuta ESSB-a.

               (4)

               Nakon prestanka odstupanja za Maltu Upravno vijeće ESB-a preporučilo je Vijeću prihvaćanje PricewaterhouseCoopers i Ernst & Young kao vanjskih revizora Središnje banke Malte za financijsku godinu 2008.

               (5)

               Prikladno je poštovati preporuku Upravnog vijeća ESB-a i na odgovarajući način izmijeniti Odluku Vijeća 1999/70/EZ (3).

         ODLUČILO JE:
   Članak 1.
   Članku 1. Odluke 1999/70/EZ dodaje se sljedeći stavak:

      „15.   Ovim se odobravaju PricewaterhouseCoopers i Ernst & Young kao zajednički vanjski revizori Središnje banke Malte za financijsku godinu 2008.”

   Članak 2.
   Ova Odluka se dostavlja Europskoj središnjoj banci.
   Članak 3.
   Ova Odluka se objavljuje u Službenom listu Europske unije.

      Sastavljeno u Bruxellesu 20. prosinca 2007.

            Za Vijeće

            Predsjednik

         F. NUNES CORREIA

      (1)  SL C 304, 15.12.2007., str. 1.

      (2)  SL L 186, 18.7.2007., str. 32.

      (3)  SL L 22, 29.1.1999., str. 69., Odluka kako je zadnje izmijenjena Odlukom 2007/145/EZ (SL L 64, 2.3.2007., str. 35.).


title: Odluka (EU) 2017/1728 Europskog parlamenta od 27. travnja 2017. o zaključenju poslovnih knjiga Agencije za europski GNSS za financijsku godinu 2015.

text:
               29.9.2017

               HR

               Službeni list Europske unije

               L 252/335

         ODLUKA (EU) 2017/1728 EUROPSKOG PARLAMENTA
   od 27. travnja 2017.
   o zaključenju poslovnih knjiga Agencije za europski GNSS za financijsku godinu 2015.
   EUROPSKI PARLAMENT,

               —

               uzimajući u obzir završne godišnje financijske izvještaje Agencije za europski GNSS za financijsku godinu 2015.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Agencije za europski GNSS za financijsku godinu 2015., s odgovorima Agencije (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2015., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 21. veljače 2017. o razrješnici koju Agencija treba dobiti za izvršenje proračuna za financijsku godinu 2015. (05873/2017 – C8-0066/2017),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu (EU) br. 912/2010 Europskog parlamenta i Vijeća od 22. rujna 2010. o osnivanju Agencije za europski GNSS, stavljanju izvan snage Uredbe Vijeća (EZ) br. 1321/2004 o uspostavi struktura za upravljanje europskim programima satelitske radionavigacije i izmjeni Uredbe (EZ) br. 683/2008 Europskog parlamenta i Vijeća (4), a posebno njezin članak 14.,

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (5), a posebno njezin članak 108.,

               —

               uzimajući u obzir članak 94. Poslovnika i Prilog IV. Poslovniku,

               —

               uzimajući u obzir izvješće Odbora za proračunski nadzor (A8-0148/2017),

               1.

               odobrava zaključenje poslovnih knjiga Agencije za europski GNSS za financijsku godinu 2015.;

               2.

               nalaže svojem predsjedniku da ovu Odluku proslijedi izvršnom direktoru Agencije za europski GNSS, Vijeću, Komisiji i Revizorskom sudu te da je da na objavu u Službenom listu Europske unije (serija L).

            Predsjednik

         Antonio TAJANI

            Glavni tajnik

         Klaus WELLE

      (1)  SL C 449, 1.12.2016., str. 214.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 276, 20.10.2010., str. 11.

      (5)  SL L 328, 7.12.2013., str. 42.


title: Odluka Vijeća (ZVSP) 2017/1775 od 28. rujna 2017. o mjerama ograničavanja s obzirom na stanje u Maliju

text:
               29.9.2017

               HR

               Službeni list Europske unije

               L 251/23

         ODLUKA VIJEĆA (ZVSP) 2017/1775
   od 28. rujna 2017.
   o mjerama ograničavanja s obzirom na stanje u Maliju
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće sigurnosti Ujedinjenih naroda („Vijeće sigurnosti”) donijelo je 5. rujna 2017. Rezoluciju 2374 (2017) pozivajući se na rezolucije 2364 (2017) i 2359 (2017) te ponovno potvrđujući snažnu predanost Vijeća sigurnosti suverenosti, jedinstvu i teritorijalnoj cjelovitosti Malija.

               (2)

               Rezolucijom Vijeća sigurnosti Ujedinjenih naroda (RVSUN) 2374 (2017) zahtijeva se primjena ograničenja putovanja protiv osoba koje na popis treba uvrstiti Odbor osnovan stavkom 9. RVSUN-a 2374 (2017) („Odbor za sankcije”) te zamrzavanje financijskih sredstava i imovine osoba ili subjekata koje na popis treba uvrstiti Odbor za sankcije.

               (3)

               Radi provedbe određenih mjera potrebno je djelovanje Unije,

         DONIJELO JE OVU ODLUKU:
   Članak 1.
   1.   Države članice poduzimaju potrebne mjere kako bi spriječile ulazak na svoje državno područje ili provoz preko njega osobama koje je Odbor za sankcije uvrstio na popis kao osobe izravno ili neizravno odgovorne za sljedeća djelovanja ili politike koje su prijetnja miru, sigurnosti ili stabilnosti Malija, ili kao osobe koje su u njima sudjelovale ili su ih poduzele:

               (a)

               sudjelovanje u sukobima, čime se krši Sporazum za mir i pomirenje u Maliju („Sporazum”);

               (b)

               poduzimanje djelovanja kojima se ometa ili se ometa produženim odgađanjem ili se ugrožava provedba Sporazuma;

               (c)

               djelovanje u ime ili prema uputama pojedinaca i subjekata navedenih u točkama (a) i (b), ili njihovo podupiranje ili financiranje na neki drugi način, među ostalim putem prihodâ od organiziranog kriminala, uključujući proizvodnju opojnih droga i njihovih prekursora koji potječu iz Malija ili koje se provoze kroz Mali te trgovinu njima, trgovanje ljudima i krijumčarenje migranata, krijumčarenje oružja i trgovinu oružjem kao i nezakonitu trgovinu kulturnim dobrima;

               (d)

               sudjelovanje u planiranju, usmjeravanju, sponzoriranju ili izvođenju napada na:

                           i.

                           različite subjekte na koje se upućuje u Sporazumu, uključujući lokalne, regionalne i državne institucije, zajedničke ophodnje te Sigurnosne i obrambene snage Malija;

                           ii.

                           pripadnike mirovnih snaga Višedimenzionalne integrirane misije Ujedinjenih naroda za stabilizaciju (MINUSMA) te drugo osoblje UN-a i povezano osoblje, uključujući članove skupine stručnjaka;

                           iii.

                           međunarodne sigurnosne snage, uključujući zajedničke snage država članica Skupine G5 Sahel (Force Conjointe des États du G5 Sahel (FC-G5S)), misije Europske unije i francuske snage;

               (e)

               ometanje isporuke humanitarne pomoći Maliju ili pristupa humanitarnoj pomoći ili njezine distribuciju u Maliju;

               (f)

               planiranje, usmjeravanje ili poduzimanje radnji u Maliju kojima se krši međunarodno pravo o ljudskim pravima ili međunarodno humanitarno pravo, kada je primjenjivo, ili radnji koje predstavljaju zlouporabe ili povrede ljudskih prava, među ostalim radnje koje uključuju napade na civile, između ostalih žene i djecu, činjenjem djela nasilja (uključujući ubojstva, sakaćenja, mučenja, silovanja ili drugo seksualno nasilje), otmicama, prisilnim nestancima, prisilnim preseljenjima ili napadima na škole, bolnice, vjerske lokalitete ili mjesta na kojima civili traže utočište;

               (g)

               korištenje ili novačenje djece u kontekstu oružanog sukoba u Maliju od strane oružanih skupina ili oružanih snaga čime se krši primjenjivo međunarodno pravo;

               (h)

               svjesno olakšavanje putovanja osobama s popisa, čime se krše ograničenja putovanja.

         Osobe iz ovog stavka uvrštene na popis navedene su u Prilogu.
   2.   U stavku 1. državu članicu ne obvezuje se da vlastitim državljanima uskrati ulazak na svoje državno područje.
   3.   Stavak 1. ne primjenjuje se kada su ulazak ili provoz potrebni zbog potreba sudskog postupka.
   4.   Stavak 1. ne primjenjuje se kada Odbor za sankcije utvrdi, posebno za svaki slučaj:

               (a)

               da su ulazak ili provoz opravdani zbog razlogâ humanitarne potrebe, uključujući vjerske obveze;

               (b)

               da bi izuzeće bilo u interesu ciljeva uspostave mira i nacionalne pomirbe u Maliju te stabilnosti u regiji.

         5.   U slučajevima kada na temelju stavka 3. ili stavka 4. država članica odobri ulazak na svoje državno područje ili provoz preko njega osobama navedenima u Prilogu, odobrenje mora biti ograničeno na svrhu za koju je izdano i na osobe na koje se to odobrenje odnosi.
   Članak 2.
   1.   Zamrzavaju se sva financijska sredstva i gospodarski izvori koji su u vlasništvu ili koje kontroliraju, izravno ili neizravno, osobe ili subjekti koje je Odbor za sankcije uvrstio na popis kao osobe izravno ili neizravno odgovorne za sljedeća djelovanja ili politike koje su prijetnja miru, sigurnosti ili stabilnosti Malija ili kao osobe koje su u njima sudjelovale ili su ih poduzele:

               (a)

               sudjelovanje u sukobima, čime se krši Sporazum;

               (b)

               poduzimanje djelovanja kojima se ometa ili se ometa produženim odgađanjem ili se ugrožava provedba Sporazuma;

               (c)

               djelovanje u ime ili prema uputama osoba i subjekata navedenih u točkama (a) i (b), ili njihovo podupiranje ili financiranje na neki drugi način, među ostalim putem prihodâ od organiziranog kriminala, uključujući proizvodnju opojnih droga i njihovih prekursora koji potječu iz Malija ili koje se provoze kroz Mali te trgovinu njima, trgovanje ljudima i krijumčarenje migranata, krijumčarenje oružja i trgovinu oružjem kao i nezakonitu trgovinu kulturnim dobrima;

               (d)

               sudjelovanje u planiranju, usmjeravanju, sponzoriranju ili izvođenju napada na:

                           i.

                           različite subjekte na koje se upućuje u Sporazumu, uključujući lokalne, regionalne i državne institucije, zajedničke ophodnje i Sigurnosne i obrambene snage Malija;

                           ii.

                           pripadnike mirovnih snaga MINUSMA-e te drugo osoblje UN-a te s njime povezano osoblje, uključujući članove skupine stručnjaka;

                           iii.

                           međunarodne sigurnosne snage, uključujući zajedničke snage država članica Skupine G5 Sahel (Force Conjointe des États du G5 Sahel (FC-G5S)), misije Europske unije i francuske snage;

               (e)

               ometanje isporuke humanitarne pomoći Maliju, ili pristupa humanitarnoj pomoći ili njezine distribucije u Maliju;

               (f)

               planiranje, usmjeravanje ili poduzimanje radnji u Maliju kojima se krši međunarodno pravo o ljudskim pravima ili međunarodno humanitarno pravo, kada je primjenjivo, ili radnji koje predstavljaju zlouporabe ili povrede ljudskih prava, među ostalim radnje koje uključuju napade na civile, između ostalih žene i djecu, činjenjem djela nasilja (uključujući ubojstva, sakaćenja, mučenja, silovanja ili drugo seksualno nasilje), otmicama, prisilnim nestancima, prisilnim preseljenjima ili napadima na škole, bolnice, vjerske lokalitete ili mjesta na kojima civili traže utočište;

               (g)

               korištenje ili novačenje djece u kontekstu oružanog sukoba u Maliju od strane oružanih skupina ili oružanih snaga čime se krši primjenjivo međunarodno pravo;

               (h)

               svjesno olakšavanje putovanja osobama s popisa, čime se krše ograničenja putovanja;

         ili osobe ili subjekti koji djeluju u njihovo ime ili prema njihovim uputama ili subjekti koji su u njihovu vlasništvu ili pod njihovom kontrolom.
   Osobe ili subjekti iz ovog stavka uvršteni na popis navedeni su u Prilogu.
   2.   Nikakva financijska sredstva ni gospodarski izvori ne smiju se staviti na raspolaganje, izravno ili neizravno, osobama ili subjektima navedenima u Prilogu niti u njihovu korist.
   3.   Mjere iz stavaka 1. i 2. ne primjenjuju se na financijska sredstva i gospodarske izvore za koje je relevantna država članica utvrdila da su:

               (a)

               potrebni za osnovne troškove, uključujući plaćanje za prehrambene proizvode, najamninu ili otplatu hipoteke, lijekove i liječenje, poreze, premije osiguranja i naknade za javne komunalne usluge;

               (b)

               namijenjeni isključivo za plaćanje opravdanih honorara i naknadu troškova povezanih s pružanjem pravnih usluga; ili

               (c)

               namijenjeni isključivo za plaćanje pristojbi ili naknada za usluge redovitog čuvanja zamrznutih financijskih sredstva ili gospodarskih izvora ili upravljanja njima;

         nakon što relevantna država članica obavijesti Odbor za sankcije o namjeri da odobri, prema potrebi, pristup takvim financijskim sredstvima ili gospodarskim izvorima te ako Odbor za sankcije ne donese negativnu odluku u roku od pet radnih dana od te obavijesti.
   4.   Mjere iz stavaka 1. i 2. ne primjenjuju se na financijska sredstva i gospodarske izvore za koje je relevantna država članica utvrdila da su:

               (a)

               potrebni za izvanredne troškove, pod uvjetom da je država članica o toj odluci obavijestila Odbor za sankcije te da ju je Odbor za sankcije odobrio;

               (b)

               predmetom sudskog, administrativnog ili arbitražnog založnog prava ili odluke, u kojem se slučaju financijska sredstva i gospodarski izvori mogu upotrijebiti za ispunjenje zahtjeva iz tog založnog prava ili odluke, pod uvjetom da je založno pravo nastalo odnosno da je odluka donesena prije datuma uvrštenja osobe ili subjekta u Prilog, da založno pravo odnosno odluka nisu u korist osobe ili subjekta iz stavka 1. te da je dotična država članica o tome obavijestila Odbor za sankcije.

         5.   Stavci 1. i 2. ne primjenjuju se ako Odbor za sankcije na pojedinačnoj osnovi utvrdi da bi izuzeće bilo u interesu ciljeva uspostave mira i nacionalne pomirbe u Maliju te stabilnosti u regiji.
   6.   Stavkom 1. ne sprečava se osobu ili subjekt uvrštene na popis da izvrše dospjelo plaćanje na temelju ugovora sklopljenog prije uvrštavanja te osobe ili subjekta na popis, pod uvjetom da je relevantna država članica utvrdila da plaćanje nije primila, izravno ni neizravno, osoba ili subjekt iz stavka 1. te nakon što je relevantna država članica obavijestila Odbor za sankcije o namjeri izvršavanja ili primanja takvih plaćanja ili, prema potrebi, odobravanja odmrzavanja financijskih sredstava ili gospodarskih izvora u tu svrhu 10 radnih dana prije takvog odobravanja.
   7.   Stavak 2. ne primjenjuje se na priljev na zamrznute račune:

               (a)

               kamata ili drugih prihoda na tim računima; ili

               (b)

               plaćanja dospjelih na temelju ugovora, sporazuma ili obveza sklopljenih odnosno nastalih prije datuma na koji su ti računi postali podložni mjerama ograničavanja predviđenima u ovoj Odluci;

         pod uvjetom da te kamate, drugi prihodi i plaćanja i dalje podliježu stavku 1.
   Članak 3.
   Vijeće sastavlja popis iz Priloga i mijenja ga u skladu s odlukama Vijeća sigurnosti ili Odbora za sankcije.
   Članak 4.
   1.   Kada Vijeće sigurnosti ili Odbor za sankcije uvrsti na popis osobu ili subjekt, Vijeće tu osobu ili subjekta uključuje u Prilog. Vijeće svoju odluku, uključujući razloge za uvrštavanje na popis, priopćuje dotičnoj osobi ili dotičnom subjektu izravno, ako je adresa poznata, odnosno putem službene obavijesti, pružajući toj osobi ili subjektu mogućnost da se očituje.
   2.   Ako je podneseno očitovanje ili su predočeni novi važni dokazi, Vijeće preispituje svoju odluku i na odgovarajući način obavješćuje osobu ili subjekt.
   Članak 5.
   1.   Prilog sadržava razloge za uvrštavanje osoba i subjekata na popis, kako ih je dostavilo Vijeće sigurnosti ili Odbor za sankcije.
   2.   Prilog također sadržava podatke, ako su dostupni, koje je dostavilo Vijeće sigurnosti ili Odbor za sankcije, a koji su potrebni za utvrđivanje identiteta dotičnih osoba ili subjekata. Kada je riječ o osobama, takvi podaci mogu uključivati imena, uključujući pseudonime, datum i mjesto rođenja, državljanstvo, brojeve putovnice i osobne iskaznice, spol, adresu, ako je poznata, te funkciju ili zanimanje. Kada je riječ o subjektima, takvi podaci mogu uključivati nazive, mjesto i datum upisa u registar, broj upisa u registar i mjesto obavljanja djelatnosti.
   Članak 6.
   Ova se Odluka prema potrebi mijenja ili stavlja izvan snage u skladu s odlukama Vijeća sigurnosti.
   Članak 7.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 28. rujna 2017.

            Za Vijeće

            Predsjednik

         M. MAASIKAS

      PRILOG

         Popis osoba iz članka 1. stavka 1. te osoba i subjekata iz članka 2. stavka 1.


title: Odluka Vijeća (EU) 2017/1163 od 20. lipnja 2017. o sklapanju, u ime Unije i njezinih država članica, Protokola uz Sporazum o stabilizaciji i pridruživanju između Europskih zajednica i njihovih država članica, s jedne strane, i Bosne i Hercegovine, s druge strane, kako bi se uzelo u obzir pristupanje Republike Hrvatske Europskoj uniji

text:
               1.7.2017

               HR

               Službeni list Europske unije

               L 170/1

         ODLUKA VIJEĆA (EU) 2017/1163
   od 20. lipnja 2017.
   o sklapanju, u ime Unije i njezinih država članica, Protokola uz Sporazum o stabilizaciji i pridruživanju između Europskih zajednica i njihovih država članica, s jedne strane, i Bosne i Hercegovine, s druge strane, kako bi se uzelo u obzir pristupanje Republike Hrvatske Europskoj uniji
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 217. u vezi s člankom 218. stavkom 6. drugim podstavkom točkom (a) podtočkom i. te člankom 218. stavkom 8. drugim podstavkom,
   uzimajući u obzir Akt o pristupanju Republike Hrvatske, a posebno njegov članak 6. stavak 2. drugi podstavak,
   uzimajući u obzir prijedlog Europske komisije,
   uzimajući u obzir suglasnost Europskog parlamenta (1),
   budući da:

               (1)

               U skladu s Odlukom Vijeća (EU) 2017/75 (2) Protokol uz Sporazum o stabilizaciji i pridruživanju između Europskih zajednica i njihovih država članica, s jedne strane, i Bosne i Hercegovine, s druge strane, kako bi se uzelo u obzir pristupanje Republike Hrvatske Europskoj uniji („Protokol”) potpisan je 15. prosinca 2016., podložno njegovu sklapanju.

               (2)

               Sklapanje Protokola podliježe zasebnom postupku u pogledu pitanja koja su u nadležnosti Europske zajednice za atomsku energiju.

               (3)

               Protokol bi trebalo odobriti,

         DONIJELO JE OVU ODLUKU:
   Članak 1.
   U ime Unije i njezinih država članica odobrava se Protokol uz Sporazum o stabilizaciji i pridruživanju između Europskih zajednica i njihovih država članica, s jedne strane, i Bosne i Hercegovine, s druge strane, kako bi se uzelo u obzir pristupanje Republike Hrvatske Europskoj uniji (3).
   Članak 2.
   Predsjednik Vijeća određuje jednu ili više osoba ovlaštenih za polaganje, u ime Unije i njezinih država članica, isprave o odobrenju predviđene u članku 7. Protokola (4).
   Članak 3.
   Ova Odluka stupa na snagu na dan donošenja.

      Sastavljeno u Luxembourgu 20. lipnja 2017.

            Za Vijeće

            Predsjednica

         H. DALLI

      (1)  Suglasnost od 16. svibnja 2017. (još nije objavljena u Službenom listu).

      (2)  Odluka Vijeća (EU) 2017/75 od 21. studenoga 2016. o potpisivanju, u ime Unije i njezinih država članica, i privremenoj primjeni Protokola uz Sporazum o stabilizaciji i pridruživanju između Europskih zajednica i njihovih država članica, s jedne strane, i Bosne i Hercegovine, s druge strane, kako bi se uzelo u obzir pristupanje Republike Hrvatske Europskoj uniji (SL L 12, 17.1.2017., str. 1.).

      (3)  Tekst Protokola objavljen je u SL L 12 od 17. siječnja 2017. zajedno s odlukom o njegovu potpisivanju.

      (4)  Glavno tajništvo Vijeća objavit će datum stupanja na snagu Protokola u Službenom listu Europske unije.


title: Odluka Vijeća 2011/17/ZVSP od 11. siječnja 2011. o izmjeni Odluke Vijeća 2010/656/ZVSP o produljenju mjera ograničavanja protiv Côte d’Ivoirea

text:
               18/Sv. 006

               HR

               Službeni list Europske unije

               175

         32011D0017

               L 011/31

               SLUŽBENI LIST EUROPSKE UNIJE

               11.01.2011.

      ODLUKA VIJEĆA 2011/17/ZVSP
   od 11. siječnja 2011.
   o izmjeni Odluke Vijeća 2010/656/ZVSP o produljenju mjera ograničavanja protiv Côte d’Ivoirea
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 29. listopada 2010. donijelo Odluku 2010/656/ZVSP o produljenju mjera ograničavanja protiv Côte d’Ivoirea (1).

               (2)

               Vijeće je 22. prosinca 2010. donijelo Odluku 2010/801/ZVSP (2) o izmjeni Odluke 2010/656/ZVSP kako bi se zabranilo izdavanje viza osobama koje ometaju proces uspostave mira i postizanja nacionalne pomirbe, a posebno osobama koje ugrožavaju uspješan ishod izbornog procesa.

               (3)

               S obzirom na ozbiljnost prilika u Côte d’Ivoireu, na popis osoba iz Priloga II. Odluci 2010/656/ZVSP trebalo bi dodati i druge osobe za koje važe mjere ograničavanja,

         DONIJELO JE OVU ODLUKU:
   Članak 1.
   Osobe navedene u Prilogu ovoj Odluci dodaju se na popis u Prilogu II. Odluci 2010/656/ZVSP.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 11. siječnja 2011.

            Za Vijeće

            Predsjednik

         J. MARTONYI

      (1)  SL L 285, 30.10.2010., str. 28.

      (2)  SL L 341, 23.12.2010., str. 45.
   PRILOG

      Osobe iz članka 1.

               Ime
               (i mogući nadimci)

               Podaci za utvrđivanje identiteta

               Razlozi uvrštenja na popis

               1.

               Yanon Yapo

               Navodno čuvar pečata, ministar za pravosuđe i ljudska prava.
               Sudjelovanje u nelegitimnoj vladi g. Laurenta Gbagboa.

               2.

               Dogou Alain

               Navodno ministar za obranu i civilnu službu.
               Sudjelovanje u nelegitimnoj vladi g. Laurenta Gbagboa.

               3.

               Emile Guiriéoulou

               Navodno ministar unutarnjih poslova.
               Sudjelovanje u nelegitimnoj vladi g. Laurenta Gbagboa.

               4.

               Charles Désiré Noël Laurent Dallo

               Navodno ministar za gospodarstvo i financije.
               Sudjelovanje u nelegitimnoj vladi g. Laurenta Gbagboa.

               5.

               Augustin Kouadio Komoé

               Navodno ministar za rudarstvo i energetiku.
               Sudjelovanje u nelegitimnoj vladi g. Laurenta Gbagboa.

               6.

               Christine Adjobi Nebout

               Navodno ministar za zdravstvo i borbu protiv AIDS-a.
               Sudjelovanje u nelegitimnoj vladi g. Laurenta Gbagboa.

               7.

               Yapo Atsé Benjamin

               Navodno ministar za graditeljstvo i urbani razvoj.
               Sudjelovanje u nelegitimnoj vladi g. Laurenta Gbagboa.

               8.

               Coulibaly Issa Malick

               Navodno ministar za poljoprivredu.
               Sudjelovanje u nelegitimnoj vladi g. Laurenta Gbagboa.

               9.

               Ahoua Don Mello

               Navodno ministar za infrastrukturu i komunalno uređenje.
               Sudjelovanje u nelegitimnoj vladi g. Laurenta Gbagboa.

               10.

               N’Goua Abi Blaise

               Navodno ministar za promet.
               Sudjelovanje u nelegitimnoj vladi g. Laurenta Gbagboa.

               11.

               Anne Jacqueline Lohouès Oble

               Navodno ministrica za obrazovanje.
               Sudjelovanje u nelegitimnoj vladi g. Laurenta Gbagboa.

               12.

               Angèle Gnonsoa

               Navodno ministrica za tehničko obrazovanje.
               Sudjelovanje u nelegitimnoj vladi g. Laurenta Gbagboa.

               13.

               Koffi Koffi Lazare

               Navodno ministar za okoliš, vode i šumarstvo.
               Sudjelovanje u nelegitimnoj vladi g. Laurenta Gbagboa.

               14.

               Elisabeth Badjo Djékouri,
               supruga
               Dagboa Jeanniea

               Navodno ministrica za državnu upravu.
               Sudjelovanje u nelegitimnoj vladi g. Laurenta Gbagboa.

               15.

               Charles Blé Goudé

               Navodno ministar za mladež, strukovnu izobrazbu i zapošljavanje, vođa Sveafričkog kongresa mladih domoljuba (COJEP).
               Sudjelovanje u nelegitimnoj vladi g. Laurenta Gbagboa. Napomena: za njega važe sankcije Vijeća sigurnosti UN-a od 2005.

               16.

               Philippe Attey

               Navodno ministar za industriju i razvoj privatnog sektora.
               Sudjelovanje u nelegitimnoj vladi g. Laurenta Gbagboa.

               17.

               Danièle Boni Claverie (državljanka Francuske i Ivoirea)

               Navodno ministrica za žene, obitelj i djecu.
               Sudjelovanje u nelegitimnoj vladi g. Laurenta Gbagboa.

               18.

               Ettien Amoikon

               Navodno ministar za informacijske i komunikacijske tehnologije
               Sudjelovanje u nelegitimnoj vladi g. Laurenta Gbagboa.

               19.

               Ouattara Gnonzié

               Navodno ministar za komunikacije.
               Sudjelovanje u nelegitimnoj vladi g. Laurenta Gbagboa.

               20.

               Alphonse Voho Sahi

               Navodno ministar za kulturu.
               Sudjelovanje u nelegitimnoj vladi g. Laurenta Gbagboa.

               21.

               Kata Kéké

               Navodno ministar za znanstvena istraživanja.
               Sudjelovanje u nelegitimnoj vladi g. Laurenta Gbagboa.

               22.

               Franck Guéi

               Navodno ministar za sport.
               Sudjelovanje u nelegitimnoj vladi g. Laurenta Gbagboa.

               23.

               Touré Amara

               Navodno ministar za trgovinu.
               Sudjelovanje u nelegitimnoj vladi g. Laurenta Gbagboa.

               24.

               Kouamé Sécré Richard

               Navodno ministar za turizam i obrtništvo.
               Sudjelovanje u nelegitimnoj vladi g. Laurenta Gbagboa.

               25.

               Anne Gnahouret Tatret

               Navodno ministrica za solidarnost, obnovu i socijalnu koheziju.
               Sudjelovanje u nelegitimnoj vladi g. Laurenta Gbagboa.

               26.

               Nyamien Messou

               Navodno ministar rada.
               Sudjelovanje u nelegitimnoj vladi g. Laurenta Gbagboa.

               27.

               Koné Katina Justin

               Navodno ministar nadležan za proračun.
               Sudjelovanje u nelegitimnoj vladi g. Laurenta Gbagboa.

               28.

               N’guessan Yao Thomas

               Navodno ministar nadležan za visoko školstvo pri ministarstvu za obrazovanje.
               Sudjelovanje u nelegitimnoj vladi g. Laurenta Gbagboa.

               29.

               Lago Daléba Loan Odette

               Navodno državna tajnica za školstvo i život studenata.
               Sudjelovanje u nelegitimnoj vladi g. Laurenta Gbagboa.

               30.

               Georges Armand Alexis Ouégnin

               Navodno državni tajnik nadležan za opće zdravstveno osiguranje.
               Sudjelovanje u nelegitimnoj vladi g. Laurenta Gbagboa.

               31.

               Dogo Djéréké Raphaël

               Navodno državni tajnik za osobe s invaliditetom.
               Sudjelovanje u nelegitimnoj vladi g. Laurenta Gbagboa.

               32.

               Dosso Charles Radel Durando

               Navodno državni tajnik za žrtve rata.
               Sudjelovanje u nelegitimnoj vladi g. Laurenta Gbagboao.

               33.

               Timothée Ahoua N’Guetta

               Član Ustavnog vijeća.
               Sudjelovao pri potvrđivanju lažnih rezultata.

               34.

               Jacques André Daligou Monoko

               Član Ustavnog vijeća.
               Sudjelovao pri potvrđivanju lažnih rezultata.

               35.

               Bruno Walé Ekpo

               Član Ustavnog vijeća.
               Sudjelovao pri potvrđivanju lažnih rezultata.

               36.

               Félix Tano Kouakou

               Član Ustavnog vijeća.
               Sudjelovao pri potvrđivanju lažnih rezultata.

               37.

               Hortense Kouassi Angoran

               Članica Ustavnog vijeća.
               Sudjelovala pri potvrđivanju lažnih rezultata.

               38.

               Joséphine Suzanne Touré

               Članica Ustavnog vijeća.
               Sudjelovala pri potvrđivanju lažnih rezultata.

               39.

               Konaté Navigué

               Predsjednik mladih Narodne fronte Côte d’Ivoirea (FPI);
               javno poticanje mržnje i nasilja.

               40.

               Patrice Bailly

               Savjetnik za sigurnost bivšeg predsjednika Gbagboa.

               41.

               Marcel Gossio

               Generalni direktor autonomne luke Abidjan.
               Pridonosi financiranju državnih prihoda koji su još pod stvarnim nadzorom bivšega predsjednika.

               42.

               Alphonse Mangly

               Generalni direktor carinske uprave.
               Pridonosi financiranju državnih prihoda koji su još pod stvarnim nadzorom bivšega predsjednika.

               43.

               Marc Gnatoa

               Vođa Fronte za uspostavu sigurnosti zapadnog središnjeg područja (FSCO).
               Zapovjednik milicije (paravojske). Okrutnost

               44.

               Moussa Touré Zéguen

               Generalni tajnik Organizacije domoljuba za mir (GPP).
               Zadužen za miliciju (paravojsku). Okrutnost

               45.

               Bro Grébé Geneviève

               Predsjednica domoljubnih žena Côte d’Ivoirea.
               Poticanje mržnje i nasilja.

               46.

               Lorougnon Marie Odette

               Državna tajnica ženskog krila Narodne fronte Côte d’Ivoirea (FPI).
               Poticanje mržnje i nasilja.

               47.

               Felix Nanihio

               Generalni tajnik Nacionalnog vijeća za audiovizualne komunikacije (CNCA).
               Aktivno sudjelovanje u kampanji dezinformiranja.

               48.

               Stéphane Kipré

               Odgovorni urednik novina „Le Quotidien d’Abidjan”.
               Poticanje mržnje i nasilja.

               49.

               Lahoua Souanga Etienne alias César Etou

               Odgovorni i glavni urednik novina „Notre Voie”.
               Poticanje mržnje i nasilja.

               50.

               Jean Baptiste Akrou

               Generalni direktor novina „Fraternité Matin”.
               Poticanje mržnje i nasilja.

               51.

               General pukovnik Philippe Mangou

               Zapovjednik stožera oružanih snaga.
               Zauzimanje političkih stajališta naklonjenih g. Gbgabou.
               Represija narodnih pobuna.
               Otvorena podrška predsjedniku Gbagbou na svečanosti njegova imenovanja.

               52.

               Pukovnik Affro (žandarmerija)

               Suradnik u vrhovnom zapovjedništvu žandarmerije.
               Gušenje narodnih pobuna u veljači, studenome i prosincu 2010.

               53.

               Laurent Ottro Zirignon

               Predsjednik uprave SIR-a (Rafinerijskog društva Côte d’Ivoirea).
               Pridonosi financiranju nelegitimne administracije Laurenta Gbagboa.

               54.

               Abdoulaye Diallo

               Predsjednik Société Générale d’Importation et d’Exportation de Côte d’Ivoire (SOGIEX SA).
               Pridonosi financiranju nelegitimne administracije Laurenta Gbagboa.

               55.

               Kassoum Fadika

               Direktor PETROCI-a (Nacionalno društvo Côte d’Ivoirea za naftne projekte).
               Pridonosi financiranju nelegitimne administracije Laurenta Gbagboa.

               56.

               Djédjé Mama Simone

               Generalna direktorica Riznice.
               Pridonosi financiranju nelegitimne administracije Laurenta Gbagboa.

               57.

               Feh Kessé Lambert

               Generalni direktor Porezne uprave.
               Pridonosi financiranju nelegitimne administracije Laurenta Gbagboa.

               58.

               Frédéric Lafont (francuski državljanin)

               Poduzetnik.
               Sumnja se da bi mogao kršiti embargo.

               59.

               Supruga Frédérica Lafonta, rođena Louise Esme Kado (francuska državljanka)

               Poduzetnica.
               Sumnja se da bi mogla kršiti embargo.


title: 2013/593/EU: Odluka Europskog parlamenta od 17. travnja 2013. o zaključenju poslovnih knjiga Europske agencije za željeznice za financijsku godinu 2011.

text:
               16.11.2013

               HR

               Službeni list Europske unije

               L 308/59

         ODLUKA EUROPSKOG PARLAMENTA
   od 17. travnja 2013.
   o zaključenju poslovnih knjiga Europske agencije za željeznice za financijsku godinu 2011.
   (2013/593/EU)
   Ovaj će dokument biti objavljen u Posebnom izdanju Službenog lista Europske unije na hrvatskom jeziku ako zadovolji potrebne uvjete.


title: Odluka Europskog parlamenta (EU) 2016/1513 od 28. travnja 2016. o razrješnici za izvršenje proračuna Europske agencije za kemikalije za financijsku godinu 2014.

text:
               14.9.2016

               HR

               Službeni list Europske unije

               L 246/230

         ODLUKA EUROPSKOG PARLAMENTA (EU) 2016/1513
   od 28. travnja 2016.
   o razrješnici za izvršenje proračuna Europske agencije za kemikalije za financijsku godinu 2014.
   EUROPSKI PARLAMENT,

               —

               uzimajući u obzir završne godišnje financijske izvještaje Europske agencije za kemikalije za financijsku godinu 2014.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Europske agencije za kemikalije za financijsku godinu 2014. s odgovorom Agencije (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2014., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 12. veljače 2016. o razrješnici koju Agencija treba dobiti za izvršenje proračuna za financijsku godinu 2014. (05584/2016 – C8-0082/2016),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94 kao i Direktive Vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ (4), a posebno njezin članak 97.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 94. Poslovnika i Prilog V. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za okoliš, javno zdravlje i sigurnost hrane (A8-0118/2016),

               1.

               daje razrješnicu izvršnom direktoru Europske agencije za kemikalije za izvršenje proračuna Agencije za financijsku godinu 2014.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi izvršnom direktoru Europske agencije za kemikalije, Vijeću, Komisiji i Revizorskom sudu te da ih da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 409, 9.12.2015., str. 131.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 396, 30.12.2006., str. 1.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: 2001/503/EZ: Odluka Komisije od 22. lipnja 2001. o mjerama informiranja i promidžbe koje trebaju poduzeti zemlje korisnice pomoći iz Instrumenta strukturnih politika za pretpristupno razdoblje (ISPA)

text:
               11/Sv. 114

               HR

               Službeni list Europske unije

               60

         32001D0503

               L 182/58

               SLUŽBENI LIST EUROPSKE UNIJE

         ODLUKA KOMISIJE
   od 22. lipnja 2001.
   o mjerama informiranja i promidžbe koje trebaju poduzeti zemlje korisnice pomoći iz Instrumenta strukturnih politika za pretpristupno razdoblje (ISPA)
   (2001/503/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 1267/1999 od 21. lipnja 1999. o uspostavljanju Instrumenta strukturnih politika za pretpristupno razdoblje (1), a posebno njezin članak 13. stavak 2.;
   budući da:

               (1)

               Člankom 13. stavkom 1. Uredbe (EZ) br. 1267/1999 zahtijeva se da zemlje korisnice financijske pomoći u okviru Instrumenta strukturnih politika za pretpristupno razdoblje osiguraju odgovarajuću promidžbu mjere s ciljem:

                           (a)

                           podizanja javne svijesti o ulozi koju Zajednica ima u pogledu tih mjera;

                           (b)

                           podizanja svijesti potencijalnih korisnika i stručnih organizacija o mogućnostima koje mjere pružaju.

               (2)

               Člankom 13. stavkom 1. Uredbe (EZ) br. 1267/1999 određuje se da zemlje korisnice pomoći posebno osiguraju da se vidno postave obavijesne ploče na kojima će se uz logotip Zajednice moći vidjeti da mjere sufinancira Zajednica te da su predstavnici institucija Zajednice uključeni u najvažnije javne aktivnosti povezane s pomoći koju Zajednica dodjeljuje u okviru programa ISPA.

               (3)

               U članku 13. stavku 1. Uredbe (EZ) br. 1267/1999 navodi da zemlje korisnice pomoći godišnje obavješćuju Komisiju o inicijativama koje su poduzete u vezi s mjerama informiranja i promidžbe.

               (4)

               U članku 13. stavku 2. Uredbe (EZ) br. 1267/1999 navodi se da Komisija usvaja detaljna pravila o mjerama informiranja i promidžbe.

               (5)

               O detaljnim pravilima vezanim uz mjere informiranja i promidžbe obavljaju se savjetovanja s Odborom navedenim u članku 13. stavku 2. Uredbe (EZ) br. 1267/1999, Upravnim odborom programa ISPA. Mjere predviđene ovom Odlukom u skladu su s mišljenjem tog Odbora,

         DONIJELA JE OVU ODLUKU:
   Članak 1.
   Detaljna pravila koja se primjenjuju na informiranje i promidžbu u vezi s pomoći u okviru Instrumenta strukturnih politika za pretpristupno razdoblje na temelju Uredbe (EZ) br. 1267/1999 određena su u Prilogu.
   Članak 2.
   Ova Odluka stupa na snagu trećeg dana od dana objave u Službenom listu Europskih zajednica.

      Sastavljeno u Bruxellesu 22. lipnja 2001.

            Za Komisiju

         Michel BARNIER

            Član Komisije

      (1)  SL L 161, 26.6.1999., str. 73.
   PRILOG
   ZAHTJEVI INFORMIRANJA I PROMIDŽBE
   Pravila o detaljnim aranžmanima za informiranje i promidžbu o pomoći iz Instrumenta strukturnih politika za pretpristupno razdoblje
   1.   CILJEVI I PODRUČJE PRIMJENE
   Informativne i promidžbene mjere koje se odnose na pomoć iz programa ISPA imaju za cilj:

               —

               podizanje javne svijesti o aktivnostima Europske zajednice te transparentnosti tih aktivnosti,

               —

               informiranje potencijalnih korisnika i stručnih organizacija o mogućnostima koje pruža program ISPA.

         Informiranje i promidžba primjenjuju se na sve mjere koje se financiraju iz programa ISPA.
   Cilj informiranja i promidžbe je informirati širu javnost te također potencijalne i konačne korisnike o mogućnostima koje pruža program ISPA, uključujući:

               —

               regionalna, lokalna i sva druga javnopravna tijela,

               —

               gospodarske i socijalne partnere,

               —

               nevladine organizacije,

               —

               nositelje i promotore projekta,

               —

               sve druge zainteresirane strane.

         2.   OPĆA NAČELA
   Tijelo odgovorno za provedbu projekta ISPA (dalje u tekstu: odgovorno tijelo) zaduženo je za sve promidžbene mjere na terenu. Promidžba se ostvaruje u suradnji sa službama Komisije koje je potrebno obavještavati o mjerama poduzetim u tu svrhu.
   Odgovorno tijelo poduzima sve odgovarajuće administrativne korake kako bi se osiguralo učinkovito izvođenje ovih zadaća te suradnja sa službama Komisije.
   Nakon što je donesena odluka o pomoći iz programa ISPA, pravovremeno se poduzimaju mjere vezane uz promidžbu i informiranje. Komisija zadržava pravo pokretanja postupka za smanjenje, suspenziju ili ukidanje pomoći iz programa ISPA ako zemlja korisnica pomoći ne ispuni svoje obveze predviđene ovim Prilogom. U tim slučajevima primjenjuje se postupak naveden u Prilogu III.I., odjeljku VII. Financijskog memoranduma za program ISPA sklopljenog sa svakom zemljom primateljicom pomoći.
   3.   SMJERNICE ZA AKTIVNOSTI INFORMIRANJA I PROMIDŽBU
   Neovisno o detaljnim pravilima utvrđenim u točki 4., prilikom poduzimanja svih mjera informiranja i promidžbe potrebno je primjenjivati sljedeća načela.
   3.1.   Mediji

   Odgovorno tijelo obavješćuje medije na najprimjereniji način o aktivnostima koje se sufinanciraju iz programa ISPA. Ta informacija na primjeren način odražava sudjelovanje Europske zajednice.
   U tu se svrhu mediji, posebno regionalni (tisak, radio, televizija), obavješćuju o službenom početku projekata te važnim fazama u njihovoj provedbi. U dotičnim zemljama primateljicama pomoći mora se osigurati odgovarajuća suradnja s delegacijama Komisije.
   3.2.   Informativni događaji

   Organizatori informativnih događaja kao što su konferencije, seminari, sajmovi i izložbe u vezi s provedbom projekata djelomično financiranih iz programa ISPA moraju jasno istaknuti sudjelovanje Europske zajednice. U dvoranama za sastanke treba se iskoristiti prilika da se istakne zastava Europske zajednice, a na dokumentima njezin logotip. Ako je to potrebno, delegacije Komisije u zemljama primateljicama pomoći pružaju pomoć u pripremi i provedbi takvih događaja.
   3.3.   Informativni materijali

   Publikacije (npr. brošure i prospekti) o projektima ili sličnim mjerama na naslovnoj stranici, kada se koristi nacionalni, regionalni ili lokalni grb, trebaju sadržavati i logotip Europske zajednice
   Kada publikacije sadrže predgovor, trebale bi ga potpisati i osoba koja predstavlja zemlju primateljicu pomoći i, u ime Komisije, odgovorni član Komisije ili njezin predstavnik, kako bi se osiguralo isticanje sudjelovanja Europske zajednice. Takve publikacije upućuju na tijela zadužena za informiranje zainteresiranih strana.
   Gore navedena načela također se primjenjuju i na audiovizualne materijale te materijale na internetskim stranicama.
   4.   OBVEZE ZEMALJA PRIMATELJICA POMOĆI
   Informiranje i promidžba predmet su cijelog niza mjera koje određuju tijela odgovorna za suradnju s Komisijom tijekom trajanja projekta. Zemlje primateljice pomoći osiguravaju da predstavnici Komisije kao i njene delegacije budu uključeni u najvažnije javne aktivnosti vezane uz program ISPA.
   Prilikom provedbe projekata odgovorna tijela poduzimaju sljedeće mjere kako bi se istaklo sudjelovanje programa ISPA u spomenutim projektima:

               (a)

                  Obavijesti o projektu

               Mjere informiranja i promidžbe na terenu poduzimaju se radi podizanja svijesti šire javnosti o pomoći Europske zajednice preko programa ISPA. Odgovorno tijelo treba objaviti sadržaj projekata u najprimjerenijem obliku, osigurati prosljeđivanje tih dokumenata lokalnim i regionalnim medijima te ih staviti na raspolaganje zainteresiranim stranama. Mjere na terenu uključuju:

                           —

                           obavijesne ploče koje se postavljaju na gradilišta,

                           —

                           trajne ploče za infrastrukture kojima šira javnost ima pristup

                     koji moraju biti postavljeni u skladu s posebnim rješenjima vezanim uz obavješćivanje na terenu kako je u nastavku objašnjeno detaljnije.

               (b)

                  Opće informacije o programu ISPA

               Pored mjera navedenih pod (a), nacionalni koordinator za program ISPA redovito objavljuje opće informacije o pomoći dodijeljenoj njegovoj zemlji iz programa ISPA, pri čemu se posebna pozornost pridaje provedbi projekata koji su u tijeku te postignutim rezultatima. Ove se opće informacije trebaju objavljivati i dostavljati Komisiji za potrebe godišnjeg izvješća najmanje jednom godišnje. Te informacije su u obliku brošura za širu javnost, profesionalnih audiovizualnih materijala (npr. videospotova) te tiskovnih konferencija na odgovarajućoj razini. Te informacije grupiraju projekte po prirodi i/ili se usredotočuju na projekte od posebne važnosti. Prosljeđuju se nacionalnim i regionalnim televizijama te radio stanicama, Komisiji i, na zahtjev, ostalim zainteresiranim stranama kako je određeno u točki 1.

         5.   RAD ODBORA ZA PRAĆENJE

               —

               Predstavnici Komisije u odborima za praćenje u suradnji s nacionalnim koordinatorom za program ISPA brinu se za poštovanje svih odredaba koje se tiču promidžbe, posebno onih koje se odnose na obavijesne i spomen ploče (vidjeti posebna rješenja u nastavku),

               —

               odgovorno tijelo predsjedatelju odbora za praćenje dostavlja informacije o poduzetim promidžbenim mjerama te odgovarajuće dokaze kao npr. fotografije. Preslike takvih materijala također se dostavljaju Komisiji,

               —

               predsjednik odbora Komisiji prosljeđuje sve informacije potrebne za njeno godišnje izvješće,

               —

               odbori za praćenje brinu se da postoji dovoljan broj primjerenih informacija o njihovom radu. U tu svrhu svaki odbor za praćenje obavješćuje medije, onoliko često koliko smatra potrebnim, o napretku projekata za koje je odgovoran. Predsjednik je nadležan za kontakte s medijima, a pomaže mu predstavnik Komisije.

               —

               u suradnji s Komisijom i njenim delegacijama u zemljama primateljicama pomoći također se obavljaju posebni aranžmani o održavanju važnih događaja poput sastanaka na visokoj razini ili inauguracija.

         6.   ZAVRŠNE ODREDBE
   Nakon razgovora s nacionalnim koordinatorom za program ISPA i odgovornim tijelom Komisija prema potrebi može uvesti posebne dodatne mjere.
   Odgovorno tijelo može u svakom slučaju provesti dodatne mjere. Ono se savjetuje s Komisijom i obavješćuje je o inicijativama koje je poduzelo kako bi Komisija mogla na odgovarajući način sudjelovati u njihovoj realizaciji.
   Kako bi se olakšala provedba ovih odredaba Komisija može pružiti prikladnu pomoć te dati smjernice.

      Posebna rješenja o obavijesnim i spomen pločama

   Kako bi se osigurala vidljivost projekata financiranih iz programa ISPA, zemlje primateljice pomoći osiguravaju da se poštuju sljedeće informativne i promidžbene mjere:
   1.   OBAVIJESNE PLOČE
   Obavijesne ploče postavljaju se na lokacijama projekata koji se provode uz pomoć iz programa ISPA. Te ploče sadrže prostor rezerviran za navođenje sudjelovanja Europske zajednice.
   Obavijesne ploče moraju biti veličine koja je primjerena veličini posla.
   Dio obavijesne ploče koji je rezerviran za Europsku zajednicu mora ispunjavati sljedeće kriterije:

               —

               zauzima najmanje 50 % ukupne površine obavijesne ploče,

               —

               na njemu se nalazi logotip Europske zajednice te tekst kao u priloženom primjeru.

         Čak i kada nadležna tijela ne postave obavijesnu ploču kojom se objavljuje njihovo sudjelovanje u financiranju projekta, pomoć Europske zajednice mora se objaviti na posebnoj ploči. U takvim slučajevima analogno vrijede gornje odredbe koje se tiču dijela ploče rezervirane za Europsku zajednicu.
   Obavijesne ploče uklanjaju se najkasnije šest mjeseci nakon završetka radova i zamjenjuju spomen pločom u skladu s odredbama iz točke 2.
   2.   SPOMEN PLOČE
   Trajne spomen ploče postavljaju se na mjestima koja su pristupačna širokoj javnosti. Osim logotipa Europske zajednice, te ploče moraju spomenuti doprinos projektu od strane Europske zajednice.
   Kao smjernicom za potrebni sadržaj treba se služiti sljedećim tekstom:

      „Ovaj je projekt sufinanciran od strane Europske zajednice u iznosu od …%. Po završetku … (navesti godinu), ukupni troškovi projekta bili su … (nacionalna valuta), a ukupan doprinos Europske zajednice iznosio je … (nacionalna valuta).”